በትግራይ ክልል የሚገኙ ዐቃቢ ሕጎች በክልሉ መንግሥት የፖለቲካ ጣልቃ ገብነት እና ውሳኔ ምክንያት የሥራ ማቆም አድማ ሊያደርጉ ነው።
በትግራይ ክልል የሚገኙ ዐቃቢ ሕጎች በክልሉ መንግሥት የፖለቲካ ጣልቃ ገብነት እና ባለስልጣናት ፖለቲካዊ ጫና ምክንያት የሥራ ማቆም አድማ ሊያደርጉ ነው።“ባለብን ከፍተኛ የደኅንነት ስጋት ምክንያት ስማችን አይጠቀስብን” ያሉ አቀቤ ሕጎች ለኢትዮጵያ ፕሬስ ድርጅት እንደተናገሩት የክልሉ መንግሥት የፖለቲካ ጣልቃ ገብነት ሥራቸውንም ኑሯቸውንም እየጎዳው ነው።የፖለቲካ መሪዎች በደል መገለጫው ብዙ ቢሆንም ዋናው ከሙያ ነጻነት ማጣት እና ከደመወዝ ክፍያ ፍትሐዊነት መጓደል ጋር በተያያዘ ያቀረቡትን ተደጋጋሚ ጥያቄ ከመመለስ ይልቅ ዐቃቤ ሕጎችን ከሥራ ለመቀነስ እየሠሩ መሆኑን ተናግረዋል። በዚህ እና ተደጋጋሚ በሆነው የክልሉ መንግሥት የፖለቲካ ጣልቃ ገብነት ምክንያት ከነገ ጀምሮ የሥራ ማቆም አድማ ሊያደርጉ መሆኑን አብራርተዋል።